1.  ปัจจัยความเสี่ยง

ลักษณะธุรกิจของบริษัทฯ ปัจจัยความเสี่ยงที่อาจเกิดขึ้น
แนวโน้มหรือความเป็นไปได้ที่จะเกิดความเสี่ยง เป็นดังนี้ คือ

1.1 ความเสี่ยงในการประกอบธุรกิจ

  นับตั้งแต่ช่วงที่เกิดภาวะวิกฤตเศรษฐกิจปี พ.ศ.2540 เป็นต้นมา
  ธุรกิจพัฒนาอสังหาริมทรัพย์เป็นธุรกิจหนึ่งที่มีความเสี่ยงในการประกอบธุรกิจค่อนข้างสูง
  เนื่องจากเป็นธุรกิจที่จำเป็นต้องอาศัยฐานเงินลงทุนจำนวนมากซึ่งมาจากการกู้ยืมเป็นส่วนใหญ่
  ทำให้มีภาระดอกเบี้ยจ่ายจำนวนมาก
  อีกทั้งยอดขายที่คาดว่าจะเกิดขึ้นยังต้องอาศัยแรงซื้อจากผู้บริโภคที่ตั้งอยู่บนพื้นฐานของรายได้ในอนาคต
  ซึ่งขึ้นอยู่กับอัตราการขยายตัวทางเศรษฐกิจของประเทศเป็นสำคัญ โดยในช่วงปี พ.ศ. 2545
  ภาวะเศรษฐกิจโดยรวมของประเทศไทยเริ่มมีสัญญาณการฟื้นตัวที่ดีขึ้น
  ประชาชนมีรายได้ที่มั่นคงมากขึ้น
  อัตราดอกเบี้ยเงินฝากและเงินกู้อยู่ในระดับต่ำทำให้ประชาชนเริ่มกลับมาซื้อที่อยู่อาศัยโดยเฉพาะบ้านเดี่ยว
  ทำให้ผู้ประกอบการที่ผ่านการปรับปรุงโครงสร้างหนี้แล้วมีรายได้ที่เพิ่มขึ้น
  ซึ่งทำให้สามารถลดความเสี่ยงในการประกอบธุรกิจได้มากขึ้น

1.2 ความเสี่ยงทางด้านต้นทุนโครงการ

 ความเสี่ยงทางด้านต้นทุนโครงการ มีปัจจัยหลักมาจากต้นทุนค่าก่อสร้างที่สูงขึ้นในช่วง 2-3 ปีที่ผ่านมา

ทำให้ราคาวัสดุก่อสร้างมีการปรับตัวสูงขึ้น ค่าจ้างผู้รับเหมาที่สูงขึ้น ทำให้ต้นทุนโครงการสูงขึ้น ในปี พ.ศ. 2547 บริษัทฯไม่ได้รับผลกระทบจากต้นทุนโครงการที่สูงขึ้น เนื่องจากบริษัทฯได้มีการก่อสร้างโครงการแล้วเสร็จ

1.3 ความเสี่ยงทางด้านการเงิน

  ผลกระทบจากภาวะวิกฤตเศรษฐกิจตั้งแต่ปี พ.ศ. 2540
  ที่ผ่านมายังคงส่งผลกระทบต่อการให้สินเชื่อแก่ผู้ประกอบการพัฒนาอสังหาริมทรัพย์อยู่
  แต่สถานการณ์เริ่มมีทิศทางที่ดีขึ้นจากการที่บริษัทผู้ประกอบการพัฒนาอสังหาริมทรัพย์มีการปรับปรุงโครงสร้างหนี้ใหม่ทำให้มีศักยภาพในการกู้เงินเพื่อนำมาใช้ในการพัฒนาโครงการใหม่ๆได้อย่างต่อเนื่อง
  ตลอดจนภาระดอกเบี้ยจ่ายก็ลดลงเนื่องจากอัตราดอกเบี้ยในตลาดยังคงอยู่ในระดับต่ำ
  การพัฒนาโครงการของบริษัทในปี พ.ศ. 2547
  ไม่มีความจำเป็นต้องใช้เงินทุนจำนวนมากเนื่องจากโครงการของบริษัทได้มีการก่อสร้างแล้วเสร็จ
  อีกทั้งบริษัทฯกำลังอยู่ระหว่างกระบวนการปรับปรุงโครงสร้างหนี้และการฟื้นฟูกิจการซึ่งหลังจากดำเนินการแล้วเสร็จจะทำให้บริษัทฯสามารถเพิ่มช่องทางการระดมทุนได้อีก

  บริษัทฯมีความเสี่ยงจากความผันผวนของอัตราดอกเบี้ยและของอัตราแลกเปลี่ยนเงินตราต่างประเทศในตลาด
  และจากการที่คู่สัญญาไม่ปฎิบัติตามสัญญา
  บริษัทฯไม่มีนโยบายประกอบธุรกรรมตราสารอนุพันธ์ทางการเงิน
  เพื่อการเก็งกำไรหรือเพื่อการค้า

  1.4 ความเสี่ยงจากอัตราดอกเบี้ย

  ความเสี่ยงจากอัตราดอกเบี้ยนี้เกิดขึ้นจากความผันผวนของอัตราดอกเบี้ยในตลาดในอนาคต
  ซึ่งจะส่งผลกระทบต่อผลการดำเนินงานและกระแสเงินสดของบริษัทและบริษัทย่อย
  บริษัทฯและบริษัทย่อยมีความเสี่ยงจากอัตราดอกเบี้ยเนื่องจากมีเงินฝากกับสถาบันการเงิน
  เงินให้กู้ยืมแก่ลูกหนี้อื่น เงินให้กู้ยืมแก่กิจการที่เกี่ยวข้องกัน
  เงินเบิกเกินบัญชีและเงินกู้ยืมจากสถาบันการเงิน
  เงินกู้ยืมจากวงเงินเลตเตอร์ออฟเครดิตและเงินกู้ยืมจากกิจการที่เกี่ยวข้องกันซึ่งบางส่วนมีอัตราดอกเบี้ยคงที่
  อย่างไรก็ตาม เนื่องจากสินทรัพย์และหนี้สินทางการเงินดังกล่าวส่วนใหญ่จัดอยู่ในประเภทระยะสั้น
  และเงินกู้ยืมระยะยาวมีอัตราดอกเบี้ยลอยตัว
  บริษัทฯและบริษัทย่อยจึงมิได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

  1.5 ความเสี่ยงจากอัตราแลกเปลี่ยน

  บริษัทฯและบริษัทย่อยมีความเสี่ยงจากอัตราแลกเปลี่ยนเงินตราต่างประเทศเนื่องจากบริษัทฯและบริษัท

  ย่อยมีเงินกู้ยืมแก่บริษัทที่เกี่ยวข้องกัน ลูกหนี้อื่น เงินกู้ยืมจากผู้รับเหมา
  เงินกู้ยืมและหุ้นกู้แปลงสภาพ
  และภาระหนี้สินจากการทำสัญญาแลกเปลี่ยนสกุลเงินตราต่างประเทศเป็นสกุลเงินต่างซึ่งบริษัทฯและบริษัทย่อยมิได้ทำสัญญาป้องกันความเสี่ยงจากอัตราแลกเปลี่ยนไว้

  ณ วันที่ 31 มีนาคม 2548
  บริษัทฯและบริษัทย่อยมีหนี้สินที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนเป็นจำนวน
  1,057 ล้านเหรียญสหรัฐฯ

1.6 ความเสี่ยงด้านการให้สินเชื่อ

  บริษัทฯและบริษัทย่อยมีความเสี่ยงด้านสินเชื่อจากลูกหนี้การค้าที่เกี่ยวเนื่องกับธุรกิจพัฒนาอสังหาริมทรัพย์
  อย่างไรก็ตาม เนื่องจากบริษัทฯ มีฐานลูกค้าเป็นจำนวนมากรายและหลากหลาย ดังนั้น
  บริษัทฯและบริษัทย่อยจึงไม่คาดว่าจะได้รับความเสียหายที่เป็นสาระสำคัญจากการเรียกชำระหนี้จากลูกหนี้เหล่านั้น

1.7 ความเสี่ยงของบริษัทฯในการฟื้นฟูกิจการ

  บริษัทฯได้ทำการปรับปรุงโครงสร้างหนี้โดยเข้าสู่กระบวนการฟื้นฟูกิจการผ่านศาลล้มละลายกลาง
  โดยบริษัทฯเข้าสู่กระบวนการฟื้นฟูกิจการตั้งแต่ต้นปี พ.ศ. 2545 โดยมีรายละเอียดดังต่อไปนี้

22 มกราคม 2545 บริษัทฯได้ยื่นขอฟื้นฟูกิจการต่อศาลล้มละลายกลาง

  18 กุมภาพันธ์ 2545 ศาลล้มละลายกลางได้มีคำสั่งให้ฟื้นฟูกิจการของบริษัทฯ และได้แต่งตั้งบริษัท
  ธนายง แพลนเนอร์ จำกัด ให้เป็นผู้ทำแผน

  22 เมษายน 2546 ที่ประชุมเจ้าหนี้ ได้ลงมติเห็นชอบแผนฟื้นฟูกิจการของบริษัทฯ

15 สิงหาคม 2546 ศาลล้มละลายกลางมีคำสั่งไม่เห็นชอบด้วยแผนและยกเลิกคำสั่งฟื้นฟูกิจการ

  18 สิงหาคม 2546 บริษัท ยงสุ จำกัด เจ้าหนี้ของบริษัทรายหนึ่ง
  ได้ยื่นคำร้องขอฟื้นฟูกิจการของบริษัทฯต่อศาลล้มละลายกลาง และบริษัทฯเสนอตนเองเป็นผู้ทำแผน

  30 ธันวาคม 2546 ศาลล้มละลายกลางได้มีคำสั่งให้ฟื้นฟูกิจการโดยตั้งบริษัท ธนายง จำกัด

  (มหาชน) เป็นผู้บริหารชั่วคราว

  15 มีนาคม 2547 ศาลล้มละลายกลางได้มีคำสั่งตั้ง บริษัท ธนายง จำกัด (มหาชน)
  เป็นผู้ทำแผนฟื้นฟูกิจการของบริษัทฯ

31 มีนาคม 2548 ที่ประชุมเจ้าหนี้มีมติยอมรับแผนฟื้นฟูกิจการ

  30 พฤษภาคม 2548 ศาลล้มละลายกลางมีคำสั่งเห็นชอบกับแผนฟื้นฟูกิจการ โดยมี บริษัท ธนายง
  จำกัด (มหาชน) เป็นผู้บริหารแผน

  1.8
  ความเสี่ยงของบริษัทฯที่อยู่ในข่ายอาจถูกเพิกถอนจากการเป็นบริษัทจดทะเบียนในตลาดหลักทรัพย์แห่งประเทศไทย

เมื่อวันที่ 9 กรกฎาคม 2544 ตลาดหลักทรัพย์แห่งประเทศไทยได้ประกาศให้บริษัทฯเข้าเกณฑ์อาจถูกเพิก

  ถอนจากการเป็นหลักทรัพย์จดทะเบียน
  และให้บริษัทฯจัดทำแผนตามเกณฑ์การฟื้นฟูกิจการของตลาดหลักทรัพย์
  เพื่อให้บริษัทฯพ้นเหตุแห่งการถูกเพิกถอนจากการเป็นหลักทรัพย์จดทะเบียน
  โดยศาลล้มละลายกลาง ได้มีคำสั่งเห็นชอบกับแผนฟื้นฟูกิจการดังกล่าวแล้ว
  บริษัทฯอยู่ระหว่างการดำเนินการปฎิบัติตามแผน
  และจัดทำรายงานความคืบหน้าของการฟื้นฟูกิจการ เพื่อแจ้งต่อตลาดหลักทรัพย์ฯทุก 6 เดือน
  จนกว่าจะพ้นเหตุแห่งการเพิกถอน